Diari Oficial de la Generalitat Valenciana


Sumari del DOGV 4573, del 26-08-2003 (2003/9584)

Concurs número 16/2003. Servici de manteniment de les fonts ornamentals del terme municipal de Castelló de la Plana.
--------------------------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/9584


Data del document
:   01-08-2003

Organisme emissor
:   Ajuntament de Castelló de la Plana

Tipus de document
:   Concurs

Descriptors 

:   * Castelló de la Plana
    * contracte de serveis
    * licitació
    * manteniment
    * tractament de l'aigua

Concurs número 16/2003. Servici de manteniment de les fonts ornamentals del terme municipal de Castelló de la Plana. [2003/Q9584]
  
La Comissió de Govern de l'Ajuntament de Castelló de la Plana, de data 25 de juliol de 2003, ha aprovat l'expedient de contractació de què forma part el plec de clàusules administratives particulars i el tècnic que ha de regir la contractació, mitjançant concurs del servei de manteniment de les fonts ornamentals del terme municipal de Castelló de la Plana, amb un pressupost de 180.300,36 euros/any/IVA inclòs, la qual cosa es publica de conformitat amb el que disposa l'article 122 del Text Refós de les disposicions legals vigents en matèria de règim local, Reial Decret Legislatiu 781/1986, de 18 d'abril, per tal que durant el termini de vuit dies, comptats a partir de la present publicació, els qui hi estiguen interessats puguen consultar l'expedient de 09.00 a 14.00 hores a la Secció de Serveis Públics de l'Ajuntament de Castelló de la Plana, Negociat de Contractació dels Serveis Públics, i formular, si s'escauen, les reclamacions que hi creguen convenients.
  
Alhora, s'anuncia concurs per a contractar el servei de manteniment de les fonts ornamentals del terme municipal de Castelló de la Plana.
  
1. Entitat adjudicadora
  
a) Organisme: Ajuntament de Castelló de la Plana. Plaça Major, número 1, codi postal 12361, Castelló de la Plana.
  
b) Dependència que tramita l'expedient: Negociat de Contractació de Serveis Públics.
  
c) Número d'expedient: 16/2003.
  
2. Objecte del contracte
  
a) Descripció: servei de manteniment de les fonts ornamentals del terme municipal de Castelló de la Plana.
  
b) Lloc d'execució: Castelló de la Plana.
  
c) Termini de duració: dos anys.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost
  
180.300,36 euros/any/IVA inclòs.
  
5. Garanties
  
Garantia provisional: serà requisit necessari acreditar la constitució prèvia a la caixa d'aquest ajuntament d'una fiança del 2% del pressupost, en qualsevol de les formes establides en l'article 35 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes amb les Administracions Públiques.
  
6. Obtenció de documentació i informació
  
a) Entitat: Ajuntament de Castelló de la Plana.
  
b) Domicili: plaça Major, número 1.
  
Localitat i codi postal: Castelló de la Plana; codi postal 12164.
  
c) Telèfon: 186 57 10 36.
  
d) Telefax: 964 35 52 61.
  
e) Data límit d'obtenció de documentació i informació: fins al moment en què finalitze el termini de presentació de pliques.
  
7. Requisits específics dels contractistes
  
a) Classificació: grup P, subgrup 1 i 2, categoria B.
  
8. Presentació de les ofertes o de les sol·licituds de participació
  
a) Data límit de presentació: el termini de presentació de proposicions serà el 25 de setembre de 2003.
  
b) Documentació a presentar: és la que figura en la clàusula setena del plec de clàusules administratives, la còpia de la qual es facilitarà a la Secció de Serveis Públics, Negociat de Contractació de Serveis Públics de l'Ajuntament de Castelló de la Plana.
  
c) Lloc de presentació:
  
- Entitat: Ajuntament de Castelló de la Plana.
  
- Domicili: plaça Major, número 1; juntes de districte a: plaça de Teodoro Izquierdo, número 7, carrer de Ricardo Catalá, cantó amb Joaquín Márquez, avinguda dels Germans Bou, número 27, plaça d'Espanya, número 1, i passeig de la Bona Vista, número 28.
  
- Localitat i codi postal: Castelló de la Plana, codi postal 12445.
  
d) Termini durant el qual el licitador estarà obligat a mantindre'n l'oferta: el determinat legalment.
  
e) S'admeten millores. Vegeu plec.
  
9. Obertura de les ofertes
  
a) Entitat: Ajuntament de Castelló de la Plana.
  
b) Domicili: plaça Major, número 1.
  
c) Localitat: Castelló de la Plana.
  
d) Data: el primer dimarts hàbil següent al dia en què acabe el termini de presentació d'ofertes.
  
e) Hora: a determinar pel president de la mesa.
  
10. Despeses d'anuncis
  
L'adjudicatari està obligat a pagar l'import dels anuncis i totes les altres despeses que s'ocasionen amb motiu dels tràmits preparatoris d'aquesta contractació.